
11-25/MOC-00040. Erabakia, zeinaren bidez Nafarroako Gobernua premiatzen baita autonomia-erkidegoen zorra nork bere gain hartzeari buruz Zerga eta Politika Fiskaleko Kontseiluak 2025eko otsailaren 26an hartutako erabakiak ez dezan ondoriorik eduki Nafarroaren oinarri-urteko ekarpenean
Ekonomia eta Ogasun Batzordeak onetsi du
Legebiltzarreko Erregelamenduko 125. artikuluan ezarritakoa betez agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Ekonomia eta Ogasun Batzordeak 2025eko martxoaren 26an onetsitako erabakia, zeinaren bidez Nafarroako Gobernua premiatzen baita autonomia-erkidegoen zorra nork bere gain hartzeari buruz Zerga eta Politika Fiskaleko Kontseiluak 2025eko otsailaren 26an hartutako erabakiak ez dezan ondoriorik eduki Nafarroaren oinarri-urteko ekarpenean. Hona testua:
"1. "Nafarroako Parlamentuak Nafarroako Gobernua premiatzen du, 2025-2029 bosturtekoaren oinarri-urteko negoziazioan Estatuaren zorren interesak eta amortizazio-kuotak Foru Komunitateak bere gain hartu gabeko kargatzat jotzeari dagokionez, horien zenbaketatik kanpo utz daitezen Zerga eta Finantza Politikako Kontseiluak 2025eko otsailaren 26an hartutako erabakitik erator litezkeen kopuruak. Erabaki horren bidez, onetsi zen Estatuak bere gain hartuko zituela araubide erkideko autonomia-erkidegoen zorreko 83.352 milioi euro, bai oinarri-urte horretarako bai zorra bere gain hartze horren eraginpean egoten ahal diren guztietarako.
2. Nafarroako Parlamentuak Nafarroako Gobernua premiatzen du Ogasun Departamentuak neurri haiek jorra eta proposa ditzan, zeinek zor-presioaren lasaitzea ahalbidetuko baitute eta gure aurrekontu-ahalmena hobetuko baitute; horretarako, aldebikotasunez iritsi beharko dira Nafarroaren eta Estatuaren arteko akordio egokiak.
3. Nafarroako Parlamentuak Nafarroaren foru-araubidea aldezten eta defendatzen du, eta errespeturik handiena azaltzen dio Koordinazio Batzordeari, Hitzarmen Ekonomikoaren aplikazioan Espainiako Gobernuaren eta Nafarroako Gobernuaren elkarlan egokia bermatzen duen organo bat den aldetik".
Iruñean, 2025eko martxoaren 27an
Lehendakaria:  Unai Hualde Iglesias

